**ΠΡΟΓΡΑΜΜΑ ETWINNING ΣΤΟ 2ο ΔΗΜΟΤΙΚΟ ΣΧΟΛΕΙΟ ΚΑΡΔΙΤΣΑΣ**

Το τμήμα Γ2 του σχολείου μας συμμετείχε στο καινοτόμο πρόγραμμα eTwinning με τίτλο “Talking Etwin Trees” σε συνεργασία με σχολεία  της Τουρκίας, της Ιταλίας, της Πορτογαλίας, της Πολωνίας και της Ουκρανίας. Στα πλαίσια του προγράμματος οι μαθητές είχαν την ευκαιρία να γνωρίσουν τα χαρακτηριστικά δέντρα κάθε τόπου, τις θεραπευτικές τους ιδιότητες, καθώς και τον ρόλο τον οποίο διαδραματίζουν στην κουλτούρα, τις παραδόσεις, αλλά και τη μαγειρική. Δημιούργησαν αφίσα και λογότυπο με τη χρήση ψηφιακών εργαλείων, έμαθαν πόσα ζώα και έντομα ζουν στα δέντρα, έφτιαξαν ένα γευστικό ρόφημα από τίλιο και χυμό ρόδι, βόμβες σπόρων και συνεργάστηκαν για τη δημιουργία ηλεκτρονικού βιβλίου με τίτλο “A Magical Journey Through Talking Etwin Trees”. Μέσα από τις δραστηριότητες του προγράμματος διεύρυναν τις γνώσεις τους στην Αγγλική γλώσσα και ανέπτυξαν τις ψηφιακές δεξιότητες, ενώ παράλληλα ήρθαν σε επαφή με διαφορετικούς πολιτισμούς, συνομίλησαν και έλαβαν μέρος σε διαδικτυακές δραστηριότητες με τους συνεργάτες τους από τις χώρες που συμμετείχαν στο πρόγραμμα κατά τη διάρκεια ζωντανών συναντήσεων.